April | 2018 | rondomtaliedraai | Bladsy 2
Posted on April 13, 2018 by rondomtaliedraai
Eish… daar sit ek opgewonde met 'n koppie stomende koffie in die hand en wag vir die Dames 7's se wedstryd teen Kanada. (Ek het vir een van die SA-spelers skool gehou) As 'n mens na die omroepers luister bestaan daar net 3 spanne – Australië, New Zealand en Kanada, maar Tinatjie sit nogtans vol verwagting en vol vertroue, want ons is mos ook nie te sleg nie. Maar (Skuus Lou) groot is die teleurstelling … ons span was nie eers naby hulle doellyn nie. 29 – 0 SNIK! Ek kan nie eers met vertroue sê ons was nie te sleg nie… sug…ons was regtig nie goed nie!
Dankie vir die inloer/deelneem. Ek hoop jy het 'n heerlike naweek! Ek hoop vandag se foto's sal my(en jou) ten minste laat glimlag! ❤
Posted on April 11, 2018 by rondomtaliedraai
Posted on April 8, 2018 by rondomtaliedraai
Lekker eet was nog altyd 'n stokperdjie van my. Ek sê altyd ek was nog nooit honger nie maar is altyd lus. As mens so alleen is, eet jy nie baie gesond nie en eet jy baie kitskos. Hier op die Landgoed eet ek nou elke weeksdag 'n bord gekookte kos. My ma sou beslis daarmee saamgestem het. Naweke doen ek egter daai kitskos ding want ek hou daarvan. Elke paar besluit ons op 'n Saterdag dis tyd vir Tjaniese en gister was dit sulke tyd. Ek hou van rys en sal maklik 3X 'n dag rys eet. Mmmmm dis al te lekker en soveel kos vir relatief min geld, dat mens twee keer daarvan kan eet.
Dankie vir die inloer. Ek hoop jy kry iets vir jou wenslysie maar bowe als dat jy sal glimlag.
Posted on April 6, 2018 by rondomtaliedraai
As mens soggens jou rekenaar aanskakel en alles is stadiger as stadig, weet jy jy sal vanoggend jouself moet amuseer. Ek kyk toe bietjie na die Statebond Spele. Mens hou tog so duime vas dat ons deelnemers goed sal vaar. As mens 'n onderwyser is, kyk jy nooit na 'n hele netbalwedstryd nie, want of jy is of 'n beampte of jy is besig om kinders op te pas. Sug… en daar verloor SA teen Jamaika. Verloor is iets wat darem al te bekend raak vir SA. Watter sportsoorte kyk jy graag?
Ek hoop jy het 'n heerlike sportnaweek. Dankie vir die inloer/deelneem. Moenie vergeet om te glimlag nie!
Posted on April 4, 2018 by rondomtaliedraai
Posted on April 1, 2018 by rondomtaliedraai
Daar moet 'n wet wees teen 1April op 'n Sondag… nie dat ek met 'gebruigde' sin vir humor ooit grappe gedoen het nie, maar dit voel net verkeerd.
Terug by die kopies. Ek wil my blogvriende en vriende aanmoedig om Una se Bali-winkel naby Hartebeespoortdam te gaan kyk. Sy het vir my 'n video gestuur van al haar kopies en ek is seker jy sal nooit weer na my kopies kom kyk, nadat jy daar gaan kyk(koop) het nie. Onthou tog om 'n sak vol geld saam te neem en jy moet ook nie jou glimlag by die huis vergeet nie.
Intussen vir almal wat ver bly en nie kan gaan 'shop' nie… dankie vir die inloer. Ek hoop daar is ietsie vir jou wenslysie en dat jy bowe als sal glimlag.